**1 ՏԱՐԻ ԺԱՄԿԵՏՈՎ ԱՐՄԵՆՏԵԼ ՓԲԸ ԿԱՐԻՔՆԵՐԻ ՀԱՄԱՐ ԱՎՏՈՄԵՔԵՆԱՆԵՐԻ ԵՎ ԱՇԽԱՏԱԿԻՑՆԵՐԻ ԲԺՇԿԱԿԱՆ ԱՊԱՀՈՎԱԳՐՈՒԹՅԱՆ ԾԱՌԱՅՈՒԹՅՈՒՆՆԵՐԻ ՄԱՏԱԿԱՐԱՐԻ ԸՆՏՐՈՒԹՅԱՆ**

Առաջարկների հարցման Մասնակցի հրահանգ

**ք. Երևան, 2015**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու 1 տարի ժամկետով ԱրմենՏել ՓԲԸ կարիքների համար ավտոմեքենաների եվ աշխատակիցների բժշկական ապահովագրության ծառայությունների Մատակարարի ընտրության ARM-R 030/15 առաջարկների հարցմանը (այսուհետ՝ ԱՀ):

Ավտոմեքենաների և բժշկական ապահովագրության ծառայությունների ենթադրվող ծավալը, որը քննարկվում է ԱՀ շրջանակներում, ներկայացված է Կոմերցիոն առաջարկի ձևում (Հավելված 2):

Ապահովագրման ենթակա ավտոմեքենաների և աշխատակիցների քանակները (բերված Հավելված 2-ում) կարող են փոխվել պայմանագրի գործողության ժամկետում:

Առաջարկվող ծառայություններև պետք է խիստ համապատասխանեն Ծառայությունների նկատմամբ պահանջներին (այսուհետ ԾՊ, Հավելված 1):

Մատակարարի կողմից իրականացվող ծառայությունների կազմի մեջ մտնում է՝

* Լոտ 1`
  + ԿԱՍԿՈ
  + ԱՊՊԱ,
* Լոտ 2`
  + Առողջության ապահովագրություն
  + Կրիտիկական հիվանդություններից ապահովագություն
  + Դժբախտ պատահարներից ապահովագրություն
  + Արտասահման ուղևորությունների ապահովագրություն:

ԱՀ անցկացման արդյունքում Պատվիրատուն ընտրում է 1 հաղթող և 1 պահուստային մատակարար:

Միևնույն մասնակիցը կարող է հաղթող ճանաչվել ինչպես մեկ, այնպես էլ 2 Խմբաքանակներով միաժամանակ:

ԱՀ հաղթողների հետ կարող են կնքվել մեկանգամյա պայմանագրեր մինչև 1 տարի ժամկետով 01/01/2016թ. սկսած:

## 2. ԱՀ անցկացման կարգը

ԱՀ անցկացման հետ կապված հարցերով Պատվիրատուի կոնտակտային անձը՝

* **Անուն Ազգանուն՝** Լուսինե Մելիքյան
* **Պաշտոն**՝ Գնումնրի և պայմանագրերի մոնիտորինգի բաժնի պետ
* **Հասցե՝** ք. Երևան, Ազատության փող. 24, Գնումների և պայմանագրերի մոնիտորինգի բաժին
* **Էլեկտրոնային հասցե՝** [LuMelikyan@beeline.am](mailto:LuMelikyan@beeline.am)

ԱՀ անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Պատվիրատուն հրապարակում է Առաջարկների հարցման Մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՀՄՀ-ին, որից հետո պատրաստում է առաջարկը և ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկը (ձևը ներկայացված է Հավելված 2-ում և փոփոխման ենթակա չէ),
2. Գաղտնի տեղեկատվության չհրապարակման մասին համաձայնագիր (ձևը բերված է Հավելված 4-ում և փոփոխման ենթակա չէ),
3. Որակավորման պահանջներին Մասնակցի առաջարկի համապատասխանության մասին հայտարարագիր (ձևը ներկայացված է Հավելված 5-ում և փոփոխման ենթակա չէ),
4. Առաջարկվող ապահովագրական ծածկույթը ամեն Լոտով (ներկայացվում է ազատ ձևով),
5. Լրացված հարցաթերթիկ Լոտ 2-ի մասով (ձևը ներկայացված է Հավելված 3-ում և փոփոխման ենթակա չէ),
6. Շահագրգռվածության բացակայության մասին նամակ (ձևը բերված է Հավելված 6-ում և փոփոխման ենթակա չէ),
7. Հաճախորդի քարտը (ձևը բերված է Հավելված 7 և փոփոխման ենթակա չէ),
8. Համապատասխան լիցենզիա ավտոմեքենաների և առողջության ապահովագրության իրականացման ՀՀ տարածքում:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի առաջարկը կարող է ընդգրկել մեկ կամ 2 խմբաքանակ միաժամանակ, սակայն Խմբաքանակի ներսում առաջարկը պետք է ընդգրկի բոլոր կետերը:
* Մասնակիցները տրամադրում են կոմերցիոն առաջարկը ՀՀ դրամով (AMD): Բոլոր գումարները նշվում են առանց ԱԱՀ:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել Առաջարկների հարցման անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում (մինչև 31/12/2016թ.), նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
  + Ապահովագրական գումարի առաջին կեսի վճարում պայմանագրի կնքումից 90 օրացուցային օր հետո,
  + Ապահովագրական գումարի երկրորդ կեսի վճարում պայմանագրի կնքումից 180 օրացուցային օր հետո:
* ԱՀ ավարտից հետո Հաղթողը և Պատվիրատուն կարող են ձեռք բերել վճարման ժամկետի կրճատման մասին համաձայնություն սարքավորումների և ծառայությունների արժեքի իջեցման փոխարեն, սակայն դա չի նշանակում, որ Պատվիրատուն պարտավոր է ընդունել հաղթողի առաջարկը վճարման ժամկետի կրճատման վերաբերյալ:
* Կոմերցիոն առաջարկի գործողության ժամկետը պետք է կազմի Մասնակիցների առաջարկների հավաքագրման վերջնաժամկետից հետո առնվազն 1 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Հաճախորդի քարտ՝ ֆայլ EXCEL ձևաչափով (ֆայլի անունը՝ քարտ.xlsx)
4. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անվանումը NDA.pdf)
5. Շահագրգռվածության բացակայության մասին նամակ (ֆայլի անունը՝ Շահագրգռվածության բացակայություն.pdf)
6. Առաջարկվող ապահովագրական ծածկույթ յուրաքանչյուր խմբաքանակով (ֆայլի անունը` ծածկույթ.pdf)
7. Լրացված հարցաթերթիկ (ֆայլի անունը` հարցաթերթիկ. pdf)
8. Համապատասխան լիցենզիա ավտոմեքենաների և առողջության ապահովագրության իրականացման ՀՀ տարածքում (ֆայլի անունը լիցենզիա.pdf):

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + Կոմերցիոն առաջարկի, Պահանջներին համապատասխանության հայտարարագրի և Շահագրգռվածության բացակայության մասին նամակի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf;
2. Կոմերցիոն առաջարկ.xls;
3. Համապատասխանության մասին հայտարարագիր.pdf;
4. Քարտ.doc;
5. NDA.pdf;
6. Շահագրգռվածության բացակայություն.pdf;
7. Ծածկույթ.pdf
8. Լիցենզիա.pdf

RAR ձևաչափի **մեկ** արխիվում (ֆայլի անվանումը՝ «Մասնակցի անվանումը ARM-R 030/15»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

Մասնակիցը տրամադրում է էլեկտրոնային առաջարկը Հավելված 8 նախատեսված կարգով (Էլեկտրոնային առաջարկների ներկայացման կարգ) 19/11/15г. 16:00  **(տեղական ժամանակ)** ոչ ուշ ժամկետում:

Առաջարկների բացումը տեղի կունենա Ազատության փող. 24/1 հասցեում, Գնումների և պայմանագրերի մոնիտորինգի բաժնում 19/11/15թ. 6:00-ին: Այն մասնակիցները, որոնք ցանկանում են մասնակցել բացման գործընթացին, պետք է տրամադրեն տեղեկատվություն իրենց ներկայացուցչի ԱԱՀ վերաբերյալ 18/11/15թ. ոչ ուշ: (Անհրաժեշտ է տեղեկատվությունն ուղարկել հետևյալ հասցեով LuMelikyan@beeline.am: Բացման օրը մասնակցի ներկայացուցչի մոտ պետք է առկա լինի անձը հաստատող փաստաթուղթ):

Այն դեպքում, եթե անկետային ուղարկումից հետո 1 աշխատանքային օրվա ընթացքում Մասնակիցը չի ստանում լոգին և գաղտնաբառ հարկավոր է կապնվել Գնման պատասխանատուի հետ հեռախոսով կամ ուղարկի անկետան նաև հետևյալ հասցեով [LDemirchyan@beeline.am](mailto:LDemirchyan@beeline.am).

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **13/11/16թ. 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան 16/11/16թ. 18:00 **(տեղական ժամանակով**):
* **19/11/16թ.** 16:00 **(տեղական ժամանակով**) **հետո** Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա**:**
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ բաժին 2 նշված կոնտակտային անձից պարզաբանում խնդրել:
* Ներկայացնելով առաջարկը ՊԱՀ մասնակիցները տալիս են իրենց համաձայնությունը ընկերության ֆինանսական կայունության ստուգման և նրանց կողմից «ԱրմենՏել» ՓԲԸ մատակարարների ընտրության ընթացակարգում նշված չափանիշների համաձայն պարտավորությունների չկատարման ռիսկերի գնահատման համար:

**2.2 Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցն ունի համապատասխան լիցենզիա ավտոմեքենաների և առողջության ապահովագրության իրականացման ՀՀ տարածքում:
3. Առաջարկվող ծառայությունները ամբողջովին համապատասխանում են Ծառայությունների նկատմամբ պահանջներին (Հավելված 1):
4. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
5. Մասնակիցը չունի ժամկետանց պարտքեր երրորդ անձանց առջև:
6. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
7. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Պարզեցված առաջարկների հարցման փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 5՝ ձևանմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Առաջարկների հարցման հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ:
* ԱՀ անցկացման պահին որակազրկված համարվող մասնակցին չի թույլատրվում շարունակել մասնակցությունը ԱՀ:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով (ամեն խմբաքանակով աճուրդը կկայանա առանձին): Աճուրդի դրույքաչափ կհանդիսանա`
  + Լոտ 1-ի մասով յուրաքանչյուր ավտոմեքենայի ապահովագրական գումարից (որոշվում է Պատվիրատուի կողմից) %;
  + Լոտ 2-ի մասով մոդել, որը արտացոլում է գնման ընդհանուր գումարը:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի կամ եթե առաջանան տեխնիկական խափանումներ «ԱրմենՏել» ՓԲԸ մեղքով), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Մասնակիցները հաստատում են էլեկտրոնային աճուրդում վերջնական դրույքաչափերը համապատասխան վերջնական կոմերցիոն առաջարկի տրամադրման միջոցով:
* Պատվիրատուն դասակարգում է ստացված վերջնական առաջարկները հետևյալ չափանիշով
  + Լոտ 1-ի մասով ապահովագրական վճարի մինիմալ %
  + Լոտ 2-ի մասով մինիմալ ընդհանուր արժեքը (կարճ ցուցակի մասնակցիների կողմից առաջարկվող ծածկույթների միջև տարբերության դեպքում յուրաքանչյուր չծածկվող հիվանդություն կմոնետիզացվի (կտրվի դրամական արտահայտություն)` անցած տարիների վիճակագրությունը հաշվի առնելով, և տվյալ գումարը կավելացվի այն մասնակցի առաջարկի գումարին, որի ծածկույթը չի ներառում տվյալ հիվանդության մասով փոխհատուցումը),
* Հաղթող կճանաչվի այն Մասնակիցը, որի վերջնական առաջարկին Պատվիրատուն կշնորհի Դաս 1 յուրաքանչյուր խմբաքանակի մասով:
* Պահուստային մատակարար կընտրվի այն Մասնակիցը, որի վերջնական առաջարկին շնորհվել է Դաս 2 յուրաքանչյուր խմբաքանակի մասով:
* Մասնակիցը կարող է հաղթող կամ պահուստային մատակարար ընտրվել ինչպես 1 խմբաքանակով, այնպես էլ միաժամանակ երկու խմբաքանակով:
* ԱՀ հաղթողի/հաղթողների հետ կարող է/են կնքվել պայմանագիր/պայմանագրեր մինչ 31/12/16թ. ժամկետով:
* Պահուստային մատակարարը կարող է ներգրավվել հաղթողի որակազրկման դեպքում կամ պայմանագիր կնքելուց կամ պայմանագրային պարտականությունները կատարելուց հաղթողի հրաժարվելու դեպքում:
* Հաղթողներն էլեկտրոնային փոստի միջոցով կծանուցվեն ընդունված որոշման մասին Առաջարկների հարցման այդ փուլի ավարտին:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Առաջարկների հարցման ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ԱՀ այդ փուլի ավարտին:
* Պատվիրատուի հաճախորդներ համարվող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում, առավելություն կունենան:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները:
* Պատվիրատուն կարող է Առաջարկների հարցումը ճանաչել չկայացած, եթե՝

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում պատվիրատուի պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով՝

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների պարզեցված հարցման արդյունքում հաղթած կամ պահուստային Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից,*
* *Բանակցությունների կամ Պարզեցված մրցույթի արդյունքում հաղթած կամ պահուստային Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից ,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

* Հավելված 1՝ Տեխնիկական պահանջներ



* Հավելված 2՝ Կոմերցիոն առաջարկ (ձևանմուշ)



* Հավելված 3՝ Հարցաթերթիկ (ձևանմուշ)



* Հավելված 4՝ Գաղտնի տեղեկատվության չհրապարակման մասին համաձայնագիր (ձևանմուշ)



* Հավելված 5՝ Որակավորման պահանջներին համապատասխանության մասին հայտարարագիր (ձևանմուշ)



* Հավելված 6՝ Շահագրգռվածության բացակայության մասին նամակ (ձևանմուշ)



* Հավելված 7՝ Հաճախորդի քարտ (ձևանմուշ)



* Հավելված 8` Էլեկտրոնային առաջարկի ներկայացման կարգ

